thecodefatherco/RoDrive huggingface dataset:
Întrebare: Conducătorii de autovehicule au următoarele obligații, înainte de a pleca la drum:
Variante de răspuns:
Să verifice sistemul de lumini și semnalizare
Să verifice instalația de climatizare
Să mențină permanent curat parbrizul
Răspuns corect: Să verifice sistemul de lumini și semnalizare
Să verifice instalația de climatizare
Să mențină permanent curat parbrizul
Explicație: Conducătorii de autovehicule, sunt obligați să verifice funcționarea sistemului de lumini și semnalizare, a instalației de climatizare, să mențină permanent curate parbrizul, luneta și geamurile laterale, precum și plăcuțele cu numărul de înmatriculare sau înregistrare ale autovehiculului și remorcii. Când spunem „instalație de climatizare” nu ne referim doar la cea de pe autovehiculele dotate cu „aer condiționat”. Instalația de climatizare poate să fie cu sau fără „aer condiționat”. În cazul celei fără aer condiționat, aceasta fie recirculă aerul din interiorul habitaclului, fie introduce aer proaspăt din exteriorul habitaclului. Este obligatorie verificarea funcționării instalației de climatizare pentru că aceasta menține geamurile autovehiculului dezaburite pentru a avea vizibilitatea necesară conducerii în siguranță.
Întrebare: Ce se poate atașa unui autovehicul din categoria B?
Variante de răspuns:
O remorcă ușoară, a cărei masă să nu depășească 750 kg
O remorcă sau o semiremorcă, cu masa maximă autorizată de până la 1 t
O remorcă, dar care, împreună cu autovehiculul trăgător de categorie b, să nu depășească 4250 kg
Răspuns corect: O remorcă ușoară, a cărei masă să nu depășească 750 kg
O remorcă, dar care, împreună cu autovehiculul trăgător de categorie b, să nu depășească 4250 kg
Explicație: Unui autovehicul din categoria B i se poate atașa o remorcă ușoară, a cărei masă să nu depășească 750 kg, sau o remorcă care, împreună cu autovehiculul trăgător de categorie B, să nu depășească 4250 kg. La prima vedere, această variantă de răspuns ar părea adevărată, dar pentru că se precizeazădoar masa remorcii, nu și dacă ansamblul astfel format depășește sau nu 4250 de kg,NUpoate fi o variantă corectă.
Întrebare: Ce bunuri sunt supuse confiscării, în conformitate cu legea circulației?
Variante de răspuns:
Mijloacele speciale de avertizare luminoasă și sonoră deținute ilegal
Farurile suplimentare și portbagajul suplimentar neautorizat
Mijloacele tehnice de detectare a prezenței aparatelor radar
Răspuns corect: Mijloacele speciale de avertizare luminoasă și sonoră deținute ilegal
Explicație: Este interzisă deținerea, montarea sau folosirea pe autovehicule a mijloacelor speciale de avertizare sonoră și luminoasă pe și în alte autovehicule decât cele cu regim de circulație prioritară, cum ar fi vehiculele serviciului de ambulanță sau cele ale poliției. Nerespectarea acestei interziceri atrage, pe lângă amenda prevăzută în clasa a IV-a de sancțiuni, și suspendarea exercitării dreptului de a conduce pentru o perioada de 90 de zile, șiconfiscarea acestor dispozitive de către polițistul rutier. Nu pot fi confiscate de către polițistul rutier farurile suplimentare si portbagajul suplimentar neautorizat. Legislația rutieră nu prevede o astfel de măsură. Nu pot fi confiscate de către polițistul rutiermijloacele tehnice de detectare a prezenței aparatelor radar, acestea fiind permise de lege.Detectorul de radarșiANTI-radarulsunt dispozitive ce servesc unor scopuri diferit.Detectorul de radareste permis de lege și doar vă avertizează despre prezența aparatelor radar.ANTI-radarulNU este permis de lege, este acel aparat care bruiază semnalul emis de aparatul radar al poliției pentru ca aceștia sa nu poată intercepta viteza cu care se deplasează vehiculul.
Întrebare: Când se aplică suspendarea exercitării dreptului de a conduce?
Variante de răspuns:
În cazul nerespectării regulilor de circulație la trecerea unei coloane oficiale
În cazul nerespectării semnificației culorii galbene a semaforului
În cazul utilizării dispozitivelor antiradar
Răspuns corect: În cazul nerespectării regulilor de circulație la trecerea unei coloane oficiale
Explicație: Nerespectarea regulilor de circulație la trecerea unei coloane oficiale ori intercalarea într-o astfel de coloană, se consideră contravenție și se sancționează cu amenda contravențională prevăzută în clasa a III-a de sancțiuni și cu suspendarea exercitării dreptului de a conduce pe o perioadă de 60 de zile. Pentru această contravenție se dispune măsura de reținere a permisului de conducere în vederea suspendării dreptului de a conduce. Nerespectarea semnificației culorii galbene a semaforului constituie contravenție și se sancționează cu amenda prevăzută în clasa I de sancțiuni. Pentru această contravenție legislația rutieră NU prevede suspendarea exercitării dreptului de a conduce. Este interzisă deținerea, montarea sau folosirea pe autovehiculea sistemelor care perturbă buna funcționare a dispozitivelor de supraveghere a traficului, adică aparateleANTI-radar, acestea fiind supuse confiscării de către polițistul rutier. Trebuie să facem diferența între „dispozitivede detectarea prezenței aparatelor radar”, adicădetectoare de radar, care sunt permise, și „dispozitivelecare perturbăfuncționarea mijloacelor tehnice de supraveghere a traficului”, adică aparateleANTI-radar, care sunt interzise. Utilizarea dispozitivelorANTI-radarse sancționează cu amenda prevăzută în clasa a IV-a de sancţiuni și confiscarea acestor dispozitive de către polițistul rutier. Pentru această contravenție legislația rutieră NU prevede suspendarea exercitării dreptului de a conduce.
Întrebare: Ce obligații vă revin în ceea ce privește regimul vitezei de circulație?
Variante de răspuns:
Să respectați regimul legal de viteză aplicabil pe traseul pe care vă deplasați
Să adaptați viteza în funcție de condițiile de drum, astfel încât să puteți efectua orice manevră în condiții de siguranță
Să nu depășiți viteza legală în zonele în care este instalată aparatura radar
Răspuns corect: Să respectați regimul legal de viteză aplicabil pe traseul pe care vă deplasați
Să adaptați viteza în funcție de condițiile de drum, astfel încât să puteți efectua orice manevră în condiții de siguranță
Explicație: Conducătorii de vehicule sunt obligați să respecte regimul legal de viteză aplicat pe traseul pe care circulă și să adapteze viteza de deplasare în funcție de condițiile de drum, pentru a putea efectua orice manevră în condiții de siguranță. Varianta C de răspuns nu este corectă deoarece viteza de deplasare nu trebuie depășităîn nicio situație, nu doar în zonele în care este instalată aparatura radar, așa cum este specificat la această variantă.
Întrebare: Cum este indicat să demarați, astfel încât să reduceți consumul de carburant?
Variante de răspuns:
Folosiți ultima treaptă de viteză atunci când este posibil, chiar și când circulați prin localități
Schimbați cât mai repede vitezele până ajungeți la treapta de viteză optimă
Circulați cu treptele de viteză inferioare pentru a nu forța motorul, obținând astfel o putere mai mare
Răspuns corect: Folosiți ultima treaptă de viteză atunci când este posibil, chiar și când circulați prin localități
Schimbați cât mai repede vitezele până ajungeți la treapta de viteză optimă
Explicație: Pentru a reduce consumul de carburant, este indicat să folosiți ultima treaptă de viteză atunci când este posibil, chiar și când circulați prin localități și să schimbați cat mai repede vitezele, până ajungeți la treapta de viteză optimă. Totuși,asta nu înseamnă că trebuie să plecați de pe loc direct în ultima treaptă de viteză. Conducerea ecologică presupune schimbarea treptelor cât mai rapid, astfel încât motorul să ajungă la un regim de turație optim. De exemplu, la viteze legale în localități (până la 50 km/h), este indicat să circulați în treapta a 4-a sau a 5-a,dacă motorul funcționează corect la acea turație, pentru a menține consumul scăzut.
Întrebare: În care dintre următoarele situații sunteți obligat să circulați cu o viteză care să nu depășească 30 km/h în localități?
Variante de răspuns:
Într-o zonă rezidențială, semnalizată ca atare
La trecerea prin intersecțiile cu circulație nedirijată
Într-o zonă pietonală, semnalizată ca atare
Răspuns corect: La trecerea prin intersecțiile cu circulație nedirijată
Explicație: În zonele rezidențiale, semnalizată ca atare, viteza trebuie să nu depășească20 de km/h. Atunci când circulați prin intersecții nedirijate, aveți obligația de a circula cu o viteză care să nu depășească 30 km/h în localități sau 50 km/h în afara localităților și de a aplica „regula priorității de dreapta”. În zonele pietonale, semnalizate ca atare, viteza nu trebuie să depășească5 km/h. Dacă ați bifa variantele A și C de răspuns ca fiind corecte ați fi de acord că în zoanele rezidențiale semnalizate ca atare este permis să se circule cu o viteză de la 21 la 30 km/h iar că în zoanele pietonale semnalizate ca atare este permis să se circule cu o viteză de la 6 la 30 km/h, ceea ce este greșit
Întrebare: În care dintre situațiile de mai jos este interzisă întoarcerea?
Variante de răspuns:
În curbele cu vizibilitatea redusă sub 50 m
La întâlnirea indicatorului „drum cu prioritate“
La întâlnirea indicatorului „drum îngustat“
Răspuns corect: În curbele cu vizibilitatea redusă sub 50 m
La întâlnirea indicatorului „drum îngustat“
Explicație: Întoarcerea vehiculelor este interzisă în locurile în care este interzisă oprirea voluntară a vehiculelor, dar cu excepția intersecțiilor. Prin urmare, în curbele cu vizibilitate redusă sub 50 de metri este interzisă întoarcerea deoarece se interzice manevra de oprire voluntară a vehiculelor. De asemenea, pe sectoarele de drum unde este instalat indicatorul cu semnificația „Drum îngustat” se interzice manevra de oprire voluntară a vehiculelor și bineînțeles se interzice și întoarcerea. La întâlnirea indicatorului „Drum cu prioritate”NU se interzice manevra de întoarcere. Acest indicator vă informează că circulați pe drumul cu prioritate.
Întrebare: Ce obligații ai într-o intersecție?
Variante de răspuns:
Să acorzi prioritate de trecere atunci când pietonii angajați regulamentar în traversare se află pe sensul tău de mers
Să circuli cât mai aproape de bordura din partea dreaptă a trotuarului
Să circuli cu o viteză care să nu depășească 30 km/h în localități sau 50 km/h în afara acestora, dacă drumul are cel mult o bandă pe sens, iar pietonii aflați pe trotuar în apropierea părții carosabile intenționează să traverseze
Răspuns corect: Să acorzi prioritate de trecere atunci când pietonii angajați regulamentar în traversare se află pe sensul tău de mers
Să circuli cu o viteză care să nu depășească 30 km/h în localități sau 50 km/h în afara acestora, dacă drumul are cel mult o bandă pe sens, iar pietonii aflați pe trotuar în apropierea părții carosabile intenționează să traverseze
Explicație: La trecerile pentru pietoninesemaforizate,semnalizate prin indicatoare și marcaje, când drumul public areo singură bandă de circulație pentru fiecare sens, se procedează după cum urmează: Trebuie reținut că legislația rutieră impune această obligație de a circula cu o viteza care să nu depășească 30 km/h în localități sau 50 km/h în afara localităților dacă trecerea pentru pietoni care estenesemaforizată, semnalizată prin indicatoare și marcaje,se afla pe un drum cu o singură bandă de circulație pe sens, iar pietonii aflați pe trotuar, în imediată apropiere a părții carosabile, intenționează să se angajeze în traversare.În cazul în care drumul are două sau mai multe benzi de circulație pe sens, această obligație privind viteza de deplasarenu se mai aplică, indiferent dacă se află pietoni în imediata apropiere a trecerii pentru pietoni care intenționează să se angajeze în traversare, însă rămâne obligația de a acorda prioritate pietonilor, atunci când aceștia se află pe sensul dumneavoastră de mers. Mai multe informații despre obligațiile pe care le are conducătorul de vehicul la trecerea pentru pietoni, în funcție de tipul acesteia și de numărul de benzi pe sens, găsiți în lecția Audio-Video „Capitolul 4 partea 2 - Trecerea pentru pietoni și obligațiile pietonilor” din pasul 1 de pe Școala Rutieră. Este greșit să circuli cât mai aproape de bordura din partea dreaptă a trotuarului. Analizând această variantă de răspuns, pentru a vă conforma cu aceasta trebuie să circulați pe trotuar pentru a putea ajunge cât mai aproape de bordura din parteadreaptăa trotuarului. Trebuie reținut că în intersecții, poziția vehiculului pe partea carosabilă a sensului dvs. de mers este influențată de direcția în care vreți să circulați. De exemplu, dacă doriți să virați către stânga, vă încadrați cât mai pe stânga sensului de mers, dar fără să intrați pe sensul opus de circulație.
Întrebare: În care dintre situațiile de mai jos este interzisă oprirea vehiculelor pe drumurile publice?
Variante de răspuns:
Pe partea carosabilă a drumurilor naționale
La o distanță mai mică de 25 m înainte și după indicatorul stației pentru mijloacele de transport public de persoane
La mai puțin de 50 m de cel mai apropiat colț al intersecției
Răspuns corect: La o distanță mai mică de 25 m înainte și după indicatorul stației pentru mijloacele de transport public de persoane
Explicație: Nu se interzice oprirea voluntară a vehiculelor pe partea carosabilă a drumurilornaționale, legislația rutieră interzice oprirea voluntară a vehiculelor pe partea carosabilă a drumurilornaționale europene (E). Aceste două categorii de drumuri, naționale și naționale europene (E) sunt două categorii diferite. Se interzice oprirea voluntară a vehiculelor în stațiile mijloacelor de transport public de persoane precum și la mai puțin de 25 de metri înainte și după acestea. Nu se interzice oprirea voluntară a vehiculelor la mai puțin de 50 de metri de cel mai apropiat colț al intersecției, oprirea voluntară a vehiculelor fiind interzisă la mai puțin de 25 de metri de cel mai apropiat colț al intersecției. Dacă, de exemplu, am efectua manevra de oprire a vehiculului la aproximativ 40 de metri de cel mai apropiat colț al intersecției, manevra nu este interzisă pentru că nu a fost efectuată la mai puțin de 25 de metri de cel mai apropiat colț al intersecției, așa cum interzice legislația rutieră. Vă recomandăm să consultați și articolele din legislația rutieră actualizată ce se găsesc puțin mai jos.
Întrebare: Nerespectarea, de către conducătorul unui autovehicul, a obligației de a nu mări viteza de deplasare și de a circula cât mai aproape de marginea din dreapta a părții carosabile, atunci când urmează să fie depășit, se sancționează cu:
Variante de răspuns:
Suspendarea exercitării dreptului de a conduce autovehicule și amendă contravențională
Amendă penală
Amendă contravențională și puncte de penalizare
Răspuns corect: Suspendarea exercitării dreptului de a conduce autovehicule și amendă contravențională
Explicație: Atunci când sesizați că urmează să fiți depășit de un alt vehicul, aveți obligația de a nu mări viteza de deplasare și de a circula cât mai aproape de marginea din dreapta a părții carosabile sau a benzii pe care circulați. Nerespectarea acestor obligații se sancționează cu amenda contravenționala prevăzută în clasa a III-a de sancțiuni și cu suspendarea exercitării dreptului de a conduce pentru o perioada de 60 de zile. Această faptă nu constituie infracțiune și, prin urmare, nu se sancționează cu amendă penală, ci reprezintă o contravenție și se sancționează conform celor menționate mai sus, fără aplicarea punctelor de penalizare.
Întrebare: Nedeclararea, la cererea poliției, a identității persoanelor cărora deținătorii de vehicule le-au încredințat vehiculele proprii se sancționează cu:
Variante de răspuns:
Amendă contravențională și puncte de penalizare
Amendă contravențională
Reținerea permisului de conducere
Răspuns corect: Amendă contravențională
Explicație: La solicitarea poliției rutiere sau a poliției locale, proprietarul sau deținătorul mandatat al unui vehicul este obligat să comunice acesteia, în termenul indicat în cuprinsul solicitării, datele de identificare ale persoanei căreia i-a încredințat vehiculul pentru a-l conduce pe drumurile publice. Nerespectarea de către proprietarul sau deținătorul mandatat al unui vehicul a acestei obligații constituie contravenție și se sancționează cu amenda prevăzută în clasa a IV-a de sancțiunipentru persoane fizicesau cu amenda prevăzută în clasa a V-a de sancțiunipentru persoane juridice. Pentru această contravenție NU se aplică puncte de penalizare sau măsura de reținere a permisului de conducere.
Întrebare: Întoarcerea autovehiculului este interzisă:
Variante de răspuns:
Pe drumurile cu sens unic
În locurile în care soliditatea drumului nu permite
Pe marcajul pietonal
Răspuns corect: Pe drumurile cu sens unic
În locurile în care soliditatea drumului nu permite
Pe marcajul pietonal
Explicație: Legislația rutieră interzice întoarcerea vehiculului pe drumurile pe care circulația se desfășoară în sens unic. Dacă ați întoarce vehiculul, având în vedere că circulația se desfășoară în sens unic, ați circula în sens opus vehiculelor care se deplasează regulamentar, mai exact ați circula pe sensul opus. Legislația rutieră interzice întoarcerea vehiculelor în locurile unde soliditatea drumului nu permite efectuarea manevrei. De exemplu, într-un locul unde marginea drumului nu este solidă și poate ceda nu este permisă întoarcerea vehiculelor deoarece nu se poate efectua în condiții de siguranță. Legislația rutieră interzice întoarcerea vehiculului pe marcajul pietonal. Mai mult de atât, întoarcerea vehiculelor se interzice acolo unde este interzisă oprirea și depășirea vehiculelor, iar aceste manevre sunt interzise pe trecerile pentru pietoni ori la mai puțin de 25 de metri înainte și după acestea, astfel în aceste locuri se interzice și întoarcerea vehiculului.
Întrebare: Circulați pe un drum Național European „E” în localitate. Care este viteza maximă admisă dacă aveți mai puțin de 1 an de practică?
Variante de răspuns:
50 km/h
80 km/h
70 km/h
Răspuns corect: 50 km/h
Explicație: Dacă aveți mai puțin de un an practică de conducere, aveți obligația de a circulaîn afara localitățilorcu 20 km/h mai puțin decât viteza maximă admisă pentru categoria din care face parte autovehiculul condus. De exemplu, atunci când conduceți un autovehicul din categoria B pe drumurile național europene (E)din afara localitățilorveți circula cu maxim 80 de km/h Darîn interiorul localităților, chiar dacă aveți mai puțin de un an practică de conducere, indiferent de categoria autovehiculului condus și indiferent dacă respectivul drum este național european (E), județean sau orice altă categorie de drum, dacă circulați pe acesta aflându-văîn interiorul unei localități,NUveți aplica acea reducere de 20 de km/h pe care trebuie să o aplicați pe drumuriledin afara localităților. Având în vedere că viteza maximă generală admisă pe drumurile din interiorul localităților este de 50 km/h, în situația descrisă în enunțul acestei întrebări veți circula cu o viteză care să nu depășească 50 km/h. Trebuie știut că administratorul drumului public poate stabili limita maximă de viteză în interiorul localităților la mai mult de 50 de km/h, dar nu mai mult de 80 de km/h. Chiar și în situația în care administratorul drumului public a stabilit o limită de viteză în interiorul localităților mai mare de 50 km/h, cum ar fi cea de 70 km/h, totNUveți aplica acea reducere de 20 de km/h pe care trebuie să o aplicați pe drumuriledin afara localităților. Insistăm să repetăm căîn interiorul localitățilornu se aplică o scădere a vitezei maxime admisă pentru cei începători. Scăderea vitezei se aplică doarîn afara localităților.
Întrebare: În care dintre situațiile de mai jos se anulează permisul de conducere?
Variante de răspuns:
Pentru conducerea unui autovehicul sub influența băuturilor alcoolice
Pentru infracțiunile care s-au soldat cu moartea sau vătămarea gravă a unei persoane, săvârșite ca urmare a nerespectării regulilor de circulație
Pentru nerespectarea semnalelor polițiștilor la trecerea coloanelor oficiale
Răspuns corect: Pentru infracțiunile care s-au soldat cu moartea sau vătămarea gravă a unei persoane, săvârșite ca urmare a nerespectării regulilor de circulație
Explicație: Anularea permisului de conducere eliberat de autoritatea română se va face în cazul conducerii unui autovehicul de către o persoană cu o alcoolemie în sângede peste 0,8 g/l. Această faptă este considerată infracțiune și se pedepsește cu închisoare de la unu la 5 ani sau cu amendă. Conducerea unui autovehicul de către o persoană cu o alcoolemie în sângede până la 0,8 g/lconstituie contravenție și se sancționează au amendă contravențională și cu suspendarea dreptului de a conduce autovehicule pentru 90 de zile. Având în vedere că în varianta A de răspuns NU este specificat că fapta constituie infracțiune ori că îmbibația alcoolică este peste 0,80 g/l alcool pur în sânge, această variantă nu poate fi corectă. Permisul de conducere eliberat de autoritatea română se anulează dacă titularul acestuia a fost condamnat printr-o hotărâre judecătorească rămasă definitivă, pentru o infracțiune care a avut ca rezultat uciderea sau vătămarea corporală a unei persoane, săvârșită ca urmare a nerespectării regulilor de circulație. Nu se aplică anularea permisului de conducere pentru nerespectarea semnalelor polițiștilor la trecerea coloanelor oficiale. Nerespectarea regulilor de circulație la trecerea unei coloane oficiale sau intercalarea într-o astfel de coloană constituie contravenție și se sancționează cu amenda prevăzută în clasa a III-a de sancțiuni și cu suspendarea dreptului de a conduce autovehicule pentru o perioadă de 60 de zile.
Întrebare: Nu este permis unui autovehicul să circule atunci când:
Variante de răspuns:
Poluează fonic, în timpul mersului sau staționării, peste pragul admis de lege
Nu este dotat cu roată de rezervă
Plăcuțele cu numărul de înmatriculare sunt deteriorate
Răspuns corect: Poluează fonic, în timpul mersului sau staționării, peste pragul admis de lege
Plăcuțele cu numărul de înmatriculare sunt deteriorate
Explicație: Conducătorului de autovehicul îi este interzis: Nu îi este interzis unui conducător de autovehicul să circule atunci când acesta nu este dotat cu roată de rezervă, codul rutier nu îi obligă pe aceștia să aibă în dotare roată de rezervă. Dar este recomandat să se doteze autovehiculul cu roată de rezervă și echipamente ce ajută la schimbarea roții de rezerva în caz de pană de cauciuc.
Întrebare: Tramvaiele în mers se depășesc, de regulă:
Variante de răspuns:
Pe partea stângă
Pe partea dreaptă
Pe ambele părți
Răspuns corect: Pe partea dreaptă
Explicație: Tramvaiele se depășesc,de regulă, pe partea dreaptă. Însătramvaiele aflate în merspot fi depășiteși pe partea stângă, atunci când între șina din dreapta și marginea trotuarului nu există spațiu suficient pentru efectuarea manevrei sau atunci când drumul este cu sens unic. Prin urmare, un tramvai aflat în mers poate fi depășit,de regulă, pe partea dreaptă.
Întrebare: Schimbarea repetată a luminii de drum cu lumina de întâlnire se folosește pe timp de noapte:
Variante de răspuns:
În intersecțiile care nu sunt dirijate prin semnale luminoase sau de către un polițist rutier
La semnalizarea conducătorului de autovehicule care s-a angajat într-o depășire periculoasă
La întâlnirea vehiculelor care vin din sens opus
Răspuns corect: În intersecțiile care nu sunt dirijate prin semnale luminoase sau de către un polițist rutier
Explicație: Pe timpul nopții sau în condiții de vizibilitate redusă, conducătorii de autovehicule, tractoare agricole sau forestiere și tramvaie care se apropie de o intersecție nedirijată prin semnale luminoase sau de către un polițist rutier, sunt obligați să semnalizeze prin folosirea alternantă a luminilor de întâlnire cu cele de drum. Dar în situația în care din sens opus circulă un alt vehicul la o distanță mai mică de 200 de m, acest tip de semnalizare nu se mai poate efectua, deoarece astfel îl orbiți cu lumina farurilor pe conducătorul vehiculului care se apropie.